钦定古今图书集成/明伦汇编/氏族典/第515卷 > 《廖用贤尚友录》 > 吉孔嘉
## 钦定古今图书集成/明伦汇编/氏族典/第515卷 > 《廖用贤尚友录》 > 吉孔嘉

按《陕西通志》：“孔嘉，字望宇，洋县人。幼时曾代其父自
祥控冤于巡方得释，人以孝称。比登贤书，授宁津知
县，升顺德丞。以干敏调补真定，寻迁顺德守。值贼讧，
挠与科臣巡抚虽极力守御，孤城阻援。城破，与妻张
氏、长子惠迪、次子妇王氏俱殉难焉。仲子允迪上疏
陈情，诏赠太仆少卿，予谥，其妻暨子妇皆有恤褒。”